
RAPORT DE SPECIALITATE

privind aprobarea Convenţiei de justificare a avansurilor încheiată între Municipiul Timişoara, Compania Locala de Termoficare Colterm S.A. Timişoara şi E.ON Energie România S.A. 

Având în vedere Expunerea de motive a Primarului Municipiului Timişoara şi Proiectul de hotărâre privind aprobarea Convenţiei de justificare a avansurilor încheiată între Municipiul Timişoara, Compania Locala de Termoficare Colterm S.A. Timişoara şi E.ON Energie România S.A.
Facem următoarele precizări:

- Prin adresa nr. RE2017-2471/18.12.2017 (anexata), Compania Locală de Termoficare Colterm S.A. Timişoara solicită promovarea unui proiect de hotărâre în Consiliul Local al Municipiului Timişoara pentru aprobarea Convenţiei de justificare a avansurilor încheiată între Municipiul Timişoara, Compania Locală de Termoficare Colterm S.A. Timişoara şi E.ON Energie România S.A., ca urmarea a înţelegerii dintre părţi cu ocazia întâlnirii care a avut loc la Ministerul Energiei, legată de plata consumului de gaze naturale necesare producerii energiei termice în sistem centralizat.
- Având în vedere prevederile art.51, alin. 3 din OG 36/2006 privind unele măsuri pentru funcţionarea sistemelor centralizate de alimentare cu energie termică a populaţiei, cu modificarile si completarile ulterioare, conform carora “sumele acordate in avans potrivit prevederilor art.5 alin (1) lit.b) pot fi virate de catre autoritatile administratiei publice locale in conturile furnizorilor de gaze naturale care le vor utiliza exclusiv pentru aprovizionarea cu gaze naturale producatorilor de energie termica, numai in baza unei conventii de justificare a avansurilor incheiate intre unitatea administrative-teritoriala, furnizorul de energie termica, si furnizorul de combustibil”.
- Prin Convenţia de justificare a avansurilor încheiată între Municipiul Timişoara, Compania 
Locala de Termoficare Colterm S.A. Timisoara şi E.ON Energie România S.A. se va repartiza in avans suma estimată de 37.430.168 lei de la bugetul local al Muncipiului Timisoara pentru anul 2018, pentru asigurarea, in conditiile legii, a continuitatii serviciului public de alimentare cu energie termica a populatiei Municipiului Timisoara, luand in considerare Contractul de vazare-cumparare gaze naturale nr. 1000386125/01.2018/GN/3538A, incheiat intre E.ON Energie Romania S.A. si Compania Locala de Termoficare Colterm S.A.

- Precizăm că achitarea in avans conduce la obţinerea, de către Compania Locala de Termoficare Colterm S.A., in calitatea sa de furnizor de energie termica, unor preţuri avantajoase ale gazelor naturale achiziţionate, conform adresei Companiei Locale de Termoficare Colterm S.A., înregistrată cu nr. 32945/18.12.2017.
Având în vedere cele expuse în prezentul raport, apreciem că proiectul de hotărâre privind aprobarea Convenţiei de justificare a avansurilor încheiată între Municipiul Timişoara, Compania Locala de Termoficare Colterm S.A. Timişoara şi E.ON Energie România S.A. îndeplineşte  condiţiile pentru a fi supus dezbaterii şi aprobării plenului consiliului local. 

